વડાપ્રધાન નરેન્દ્ર મોદીએ પોતાના વકતવ્યમાં જણાવ્યું હતું કે, હું કેનેડાની મુલાકાતે ગયો હતો ત્યારે કેનેડાના લોકોમાં ભારત પ્રત્યેનો આદર મને જોવા મળ્યો હતો. મને આશા છેકે વડાપ્રધાન ટ્રુડોને પણ સપરિવાર ભારતની મુલાકાત લેવાનો આનંદ મળ્યો હશે. અમે સાથે મળીને આતંકવાદનો સામનો કરવા અને સુરક્ષાને વધુ સધન બનાવવાના પ્રયાસો કરીશું. હાયર ઓજ્યુકેશન માટે ભારતના વિદ્યાર્થીઓ માટે કેનેડા એક ઉત્તમ ડેસ્ટિનેશન છે. એક લાખથી વધુ ભારતીય વિદ્યાર્થીઓ કેનેડામાં અભ્યાસ કરે છે. એ માટે અમે એમઓયુ રિન્યુ કર્યા છે. આપણી એટોમિક એનર્જી વધારવાની જરૂર છે. કેનેડા યુરેનિયમનું મોટું સપ્લાયર છે. કેનેડા અમારી જરૂરિયાતો પૂરી કરી શકે એમ છે. અમે કેનેડા સાથે મળીને કામ કરવા ઉત્સુક છીએ. અમે કેનેડા સાથે મળીને કામ કરવા માગીએ છીએ. ઉત્તર કોરિયા અને માલદીવમાં લોકશાહી તંત્રની સ્થાપના બાબત અમે સમાન મત ધરાવીએ છીએ.